Иван Вазов
Нощем

chitanka.info

През прозорците кристални

        месечко се смей

и чучурче с глас печалний

        в тишината пей.

А освен тях нищо живо

        няма окол нас

и в туй място мълчаливо

        всичко спи в тоз час.

И тя нежно кат възвила

        мраморний си врат,

спи си сладко млада, мила,

        дъха аромат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.